

 KLASA: 406-01/17-04/44

 URBROJ: 526-02-03-03-01/2

 Zagreb, 26. svibnja 2017.

**INFORMIRANJE TRŽIŠTA I PRETHODNO SAVJETOVANJE VEZANO ZA DOKUMENTACIJA O NABAVI**

**Nabava usluge podrške daljnjem mjerenju administrativnog opterećenja gospodarstva primjenom Standard Cost Model (SCM) metodologije**

**Evidencijski broj nabave: 1/2017/E-VV**

U Zagrebu, svibanj2017. godine

# Opći podaci

## Općenito

Sukladno članku 198. Zakona o javnoj nabavi (Narodne novine 120/2016) – skraćeni naziv zakona: ZJN 2016, Naručitelj provodi analizu tržišta u svrhu pripreme postupka nabave i informiranje gospodarskih subjekata o svojim planovima i zahtjevima u vezi s nabavom usluge podrške daljnjem mjerenju administrativnog opterećenja gospodarstva primjenom Standard Cost Model (SCM) metodologije.

Javni naručitelj smije tražiti ili prihvatiti savjet neovisnih stručnjaka, nadležnih tijela ili sudionika na tržištu koji može koristiti u planiranju i provedbi postupka nabave te izradi dokumentacije o nabavi, pod uvjetom da takvi savjeti ne dovode do narušavanja tržišnog natjecanja te da ne krše načela zabrane diskriminacije i transparentnosti.

Prije pokretanja otvorenog ili ograničenog postupka javne nabave za nabavu radova ili postupka javne nabave velike vrijednosti za nabavu robe ili usluga, javni naručitelj obvezan je opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i posebne uvjete za izvršenje ugovora staviti na prethodno savjetovanje sa zainteresiranim gospodarskim subjektima u trajanju od najmanje pet dana.

Nakon provedenog savjetovanja javni naručitelj obvezan je razmotriti sve primjedbe i prijedloge zainteresiranih gospodarskih subjekata, izraditi izvješće o prihvaćenim i neprihvaćenim primjedbama i prijedlozima, te ga objaviti na internetskim stranicama.

**Ovaj dokument se objavljuje na Internet stranicama Naručitelja, te gospodarski subjekti imaju rok od pet dana za davanje primjedbi i prijedloga.**

## Podaci o Naručitelju

Naručitelj: Ministarstvo gospodarstva, poduzetništva i obrta

Adresa: Ulica grada Vukovara 78, Zagreb

Odgovorna osoba Naručitelja: dr.sc. Martina Dalić, potpredsjednica Vlade i ministrica

OIB: 22413472900

IBAN: HR12 1001005 1863000160

Naručitelj je upisan u registar obveznika poreza na dodanu vrijednost.

Telefon: +385 1 6106-873

Broj telefaksa: +385 1 6106-160

Adresa elektroničke pošte: daniel.hinst@mingo.hr, tatjana.landeka@mingo.hr

## Osoba koja je zadužena za pružanje informacija u vezi s dokumentacijom o nabavi i način komunikacije

Osobe koje su zadužene za komunikaciju:

Tatjana Landeka, tel.: 01 6106 873, telefaks: 01 6106 160, e-mail: tatjana.landeka@mingo.hr, za opći dio dokumentacije,

Daniel Hinšt, tel.: 01 6109 370, telefaks: 01 6109 150, e-mail: daniel.hinst@mingo.hr, za tehnički dio dokumentacije.

Zlatko Ilak, tel.: 01 6106 873, telefaks: 01 6106 160, e-mail: zlatko.ilak@mingo.hr, za pravni dio dokumentacije,

Naručitelj i gospodarski subjekti, u ovom postupku javne nabave komuniciraju i razmjenjuju podatke elektroničkim sredstvima komunikacije.

## Evidencijski broj nabave

EV.BROJ: 1/2017/E-VV

## Vrsta postupka javne nabave

Otvoreni postupak nabave velike vrijednosti.

## Nuđenje po grupama ili dijelovima predmeta nabave

Nije dozvoljeno nuđenje po grupama ili dijelovima predmeta nabave.

Predmet nabave tematski predstavlja nedjeljivu cjelinu, što proizlazi iz njegovih svojstava i karaktera same SCM metodologije, odnosno načina izvršenja. Stručnost u području SCM metodologije te njeno dubinsko razumijevanje apsolutno je nužan preduvjet za dizajn i izradu softvera kojem je osnovna namjena pružiti podršku timovima ministarstava u provedbi mjerenja administrativnog opterećenja strogo slijedeći navedenu metodologiju. Izostankom opisane stručnosti, izvršenje ugovora značajno bi se otežalo, odnosno rezultiralo tehničkim poteškoćama i složenostima u provedbi projekta, neučinkovitom koordinacijom s reformskim timovima i Izvršiteljima uslužne komponente Ugovora, te potencijalnim produživanjem vremenskog plana provedbe projekta, pomicanjem rokova, nastankom dodatnih troškova i Izvršitelja i Naručitelja te, konačno, potencijalnom ugrozom očekivanih rezultata i isporuka Ugovora.

Očekuje se da jedan ponuditelj iskaže spremnost za cjelovito izvršenje predmeta nabave, odnosno isporuku očekivanih ishoda i rezultata.

## Vrsta ugovora o javnoj nabavi

Sklapa se ugovor o javnoj nabavi usluga.

## Navod provodi li se elektronička dražba

Ne provodi se elektronička dražba.

## CPV

CPV 79311410-4 Ocjena ekonomskog učinka

CPV 79410000-1 Usluge savjetovanja na području poslovanja i upravljanja

CPV 72212780-0 Usluge razvoja programske podrške za upravljanje sustavom, spremanjem i sadržajem

# PODACI O PREDMETU NABAVE

## Opis predmeta nabave

Predmet nabave su usluge podrške mjerenju administrativnog opterećenja gospodarstva SCM metodologijom kao dio cjelovite regulatorne reforme za unapređenje poslovne klime, sukladno Nacionalnom programu reformi.

Izvršitelj će biti angažiran za izvršavanje sljedećih aktivnosti:

 pružanje savjetodavne podrške pri mjerenju administrativnog opterećenja u odabranim zakonodavnim područjima te davanje preporuka za administrativna rasterećenja gospodarstva,

 mapiranje poslovnih procesa te izrada internih procedura za upravljanje IT rješenjem za mjerenje i izračun administrativnog opterećenja,

dizajn izrada i uspostava IT rješenja za mjerenje izračun administrativnog opterećenja,

trening korisnika te izrada korisničkog priručnika.

## Opseg i količine predmeta nabave

Predmet nabave je određen u Troškovniku/specifikaciji.

Sukladno članku 5. stavak 2. alineja b) Uredbe o načinu izrade i postupanju s Dokumentacijom za nadmetanje i ponudama (Narodne novine, broj 10/12), u Troškovniku je navedena okvirna minimalna količina predmeta nabave kao i okvirni broj stručnjaka po danu koji moraju biti raspoloživi za izvršenje.

## Tehničke specifikacije

Tehnička specifikacija je definirana u Prilogu – Tehnička specifikacija, koji je sastavni dio Dokumentacije o nabavi.

## Mjesto izvršenja usluge

Mjesto izvršenja usluge je sjedište javnog naručitelja: Ulica grada Vukovara 78, 10000 Zagreb, Republika Hrvatska.

## Rok izvršenja usluge

Obveza izvršenja usluge nastaje nakon sklapanja ugovora.

Izvršitelj će Naručitelju pružiti punu savjetodavnu podršku pri identifikaciji i mjerenju administrativnog opterećenja u odabiranim zakonodavnim područjima te dati preporuke za njegove smanjenje. Aktivnosti i isporuke u sklopu predviđenih usluga pružanja savjetodavne podrške uključuju sljedeće aktivnosti i rokove isporuke:

**Komponenta 1: Pružanje savjetodavne podrške pri identifikaciji i mjerenju administrativnog opterećenja u odabiranim zakonodavnim područjima te davanje preporuka za njegove smanjenje**

* identifikacija i obrada administrativnih obveza u odabranim regulatornim područjima (do 30.9.2017.)
* prikupljanje podataka za izračun administrativnog opterećenja SCM metodologijom (do 30.11.2017.)
* provođenje mjerenja na temelju prikupljenih podataka i izračun administrativnog opterećenja (do 31.1.2018.)
* utvrđivanje prijedloga mjera za smanjenje administrativnog opterećenja u mjerenim područjima i podrška kod pripreme akcijskog plana s konkretnim mjerama (31.3.2018.)
* izrada završnog izvješća u word formatu (do 30.6.2018.)
* prezentiranje projektnih rezultata Naručitelju u obliku power point prezentacije (do 31.7.2018.)
* završna evaluacija projekta (do 15.8.2018.)

**Komponenta 2: Razvoj IT rješenja za mjerenje administrativnog opterećenja primjenom SCM metodologije**

* mapiranje poslovnih procesa te izrada internih procedura za upravljanje IT rješenjem za mjerenje i izračun administrativnog opterećenja (do 31.9.2017.)
* dizajn, izrada i uspostava IT rješenja za mjerenje izračun administrativnog opterećenja (do 31.1.2018.)
* trening korisnika te izrada korisničkog priručnika (do 31.2.2018.).

Rok za pružanje usluga počinje teći na dan potpisa Ugovora o nabavi usluga. Očekivani datum početka pružanja usluga je 1. rujna 2017. godine. Očekivani rok završetka izvršenja usluga je 1. rujna 2018. godine.

Količina aktivnosti Izvršitelja varirat će tijekom trajanja ugovora u skladu s praktičnim potrebama i izazovima potrebnim za ostvarenje ishoda navedenih u tehničkoj specifikaciji.

# Kriteriji za kvalitativni odabir ponuditelja

## Osnove za isključenje ponuditelja – obvezne

* + 1. Naručitelj će isključiti ponuditelja iz postupka javne nabave ako utvrdi da je:
			1. gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora gospodarskog subjekta i koja je državljanin Republike Hrvatske, pravomoćnom presudom osuđena za:
1. **sudjelovanje u zločinačkoj organizaciji, na temelju**
* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja (Kaznenog zakona)
* članka 333. (udruživanje za počinjenje kaznenih djela), iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
1. **korupciju, na temelju**
* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
* članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
1. **prijevaru, na temelju**
* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
1. **terorizam ili kaznena djela povezana s terorističkim aktivnostima, na temelju**
* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
1. **pranje novca ili financiranje terorizma, na temelju**
* članka 98. (financiranje terorizma) i članka 265. (pranje novca) Kaznenog zakona
* pranje novca (članak 279.) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),
1. **dječji rad ili druge oblike trgovanja ljudima, na temelju**
* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
	+ - 1. Naručitelj će isključiti ponuditelja iz postupka javne nabave ako utvrdi da je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 3.1.1. podtočaka a) do f) ove Dokumentacije o nabavi i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka a) do f) Direktive 2014/24/EU.
		1. Naručitelj će isključiti ponuditelja iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

* + 1. Naručitelj će isključiti ponuditelja iz postupka javne nabave ako:
		2. može na odgovarajući način dokazati kršenje primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. ZJN 2016.,
		3. je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima,
		4. može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet,
		5. ima dovoljno vjerojatnih pokazatelja da zaključi da je gospodarski subjekt sklopio sporazum s drugim gospodarskim subjektima kojem je cilj narušavanje tržišnog natjecanja,
		6. se sukob interesa u smislu Poglavlja 8. Glave III. Dijela Prvog ZJN 2016. ne može učinkovito ukloniti drugim, manje drastičnim mjerama,
		7. se narušavanje tržišnog natjecanja, zbog prethodnog sudjelovanja gospodarskog subjekta u pripremi postupka nabave, kako je navedeno u članku 199. ZJN 2016., ne može ukloniti drugim, manje drastičnim mjerama,
		8. je gospodarski subjekt pokazao značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija,
		9. je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s Pododjeljkom 1. Odjeljka C ZJN 2016., ili
		10. je gospodarski subjekt pokušao na nepropisan način utjecati na postupak odlučivanja javnog naručitelja, doći do povjerljivih podataka koji bi mu mogli omogućiti nepoštenu prednost u postupku nabave ili je iz nemara dostavio krivu informaciju koja može imati materijalni utjecaj na odluke koje se tiču isključenja, odabira gospodarskog subjekta ili dodjele ugovora.

**Odredbe o „samokorigiranju“:**

Gospodarski subjekt kod kojeg su ostvarene osnove za isključenje iz točaka 3.1.1. i 3.1.3. ove Dokumentacije o nabavi, može javnom naručitelju, kao sastavni dio ponude, dostaviti dokaze o mjerama koje je poduzeo, ukoliko takvi dokazi postoje, kako bi dokazao svoju pouzdanost bez obzira na postojanje relevantne osnove za isključenje („samokorigiranje“).

Nadalje, takav gospodarski subjekt u ESPD obrascu u dijelu III: Osnove za isključenje, pod A: OSNOVE POVEZANE S KAZNENIM PRESUDAMA navodi da li je poduzeo mjere kako bi dokazao svoju pouzdanost bez obzira na postojanje relevantne osnove za isključenje, te *opisuje poduzete mjere* vezano uz „samokorigiranje“.

Poduzimanje mjera iz prethodne točke gospodarski subjekt dokazuje:

* 1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,
	2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,
	3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

U cilju dokazivanja gore navedenih poduzetih mjera, Ponuditelj u ponudi dostavlja dokaze o mjerama koje je poduzeo. Mjere koje je poduzeo gospodarski subjekt, ocjenjuju se uzimajući u obzir težinu i posebne okolnosti kaznenog djela ili propusta i dostavljene dokaze ponuditelja.

Javni naručitelj neće isključiti gospodarskog subjekta iz postupka javne nabave ako ocijeni da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti dostavljanja dokaza o mjerama „samokorigiranja“, sve do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1.1. ove Dokumentacije o nabavi iz postupka javne nabave je **pet godina** od dana pravomoćnosti presude, osim ako pravomoćnom presudom nije određeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1.3. ove Dokumentacije o nabavi iz postupka javne nabave je **dvije godine** od dana dotičnog događaja.

## Način dokazivanja nepostojanja osnova za isključenje gospodarskog subjekta

1. Kao dostatan dokaz da ne postoje osnove za isključenje iz točke 3.1.1. ove Dokumentacije o nabavi, naručitelj će prihvatiti: izvadak iz kaznene evidencije ili drugog odgovarajućeg registra ili, ako to nije moguće, jednakovrijedan dokument nadležne sudske ili upravne vlasti u državi poslovnog nastana ponuditelja, odnosno državi čiji je osoba državljanin.
2. Kao dostatan dokaz da ne postoje osnove za isključenje iz točke 3.1.2. ove Dokumentacije o nabavi, naručitelj će prihvatiti: potvrdu porezne uprave ili drugog nadležnog tijela u državi poslovnog nastana ponuditelja.
3. Kao dostatan dokaz da ne postoje osnove za isključenje iz točke 3.1.3. podtočke 2. ove Dokumentacije o nabavi, naručitelj će prihvatiti: izvadak iz sudskog registra ili potvrdu trgovačkog suda ili drugog nadležnog tijela u državi poslovnog nastana ponuditelja.
4. Ako se u državi poslovnog nastana ponuditelja, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti obuhvaćene točkama 3.1.1., 3.1.2. i 3.1.3. podtočke 2. ove Dokumentacije o nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.

**NAPOMENA 1.:** Gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora gospodarskog subjekta i koja je državljanin Republike Hrvatske, nepostojanje osnova za isključenje iz točke 3. dokazuje:

* Izjavom o nekažnjavanju davatelja s ovjerenim potpisom kod javnog bilježnika i to za gospodarski subjekt i za osobu/e ovlaštenu/e za zastupanje gospodarskog subjekta na OBRASCU 10., a za ostale osobe iz članka 251. stavka 1. točka 1. na OBRASCU 11, koji su sastavni dio ove dokumentacije o nabavi,
* Potvrdom Porezne uprave o stanju duga i
* Izvatkom iz sudskog registra ili potvrdom trgovačkog suda ili drugog nadležnog tijela **i dodatno** Izjavom o nepostojanju razloga za isključenje iz članka 254. stavak 1. točka 2. ZJN 2016. davatelja (ovlaštene osobe (ili osoba) po zakonu za zastupanje gospodarskog subjekta) **s ovjerenim potpisom kod javnog bilježnika**, na OBRASCU 15. koji je sastavni dio ove dokumentacije o nabavi. Umjesto Izjavom s ovjerenim potpisom kod javnog bilježnika, gospodarski subjekt može dokazati nepostojanje razloga za isključenje iz ove točke i izjavom davatelja s ovjerenim potpisom kod nadležne sudske ili upravne vlasti ili strukovnog ili trgovinskog tijela.

**NAPOMENA 2.:** Ako se u državi poslovnog nastana gospodarskog subjekta, odnosno u državi čiji je osoba državljanin ne izdaju dokumenti iz članka 265. stavka 1. ili ako ne obuhvaćaju sve okolnosti iz članka 251. stavka 1., članka 252. stavka 1. i članka 254. stavak 1. točke 2. ZJN 2016., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin (sukladno članku 265. stavak 2.).

## Kriteriji za odabir gospodarskog subjekta (uvjeti sposobnosti ponuditelja)

Gospodarski subjekt u ovom otvorenom postupku javne nabave mora dokazati:

* sposobnost za obavljanje profesionalne djelatnosti,
* ekonomsku i financijsku sposobnost, te
* tehničku i stručnu sposobnost.

### Sposobnost za obavljanje profesionalne djelatnosti

Javni naručitelj je u ovoj Dokumentaciji o nabavi odredio uvjete za obavljanje profesionalne djelatnosti kojima se osigurava da gospodarski subjekti imaju sposobnost za obavljanje profesionalne djelatnosti potrebnu za izvršenje ugovora. Uvjet za obavljanje profesionalne djelatnosti je vezan uz predmet nabave i razmjeran predmetu nabave. U nastavku se navodi uvjet sposobnosti za obavljanje profesionalne djelatnosti:

* + - 1. Ponuditelj mora dokazati: upis u sudski, obrtni, strukovni ili drugi odgovarajući registar u državi njegova poslovnog nastana.

Upis u registar dokazuje se **odgovarajućim izvatkom** iz sudskog, obrtnog, strukovnog ili drugog odgovarajućeg registra u državi članici njegovog poslovnog nastana. Naručitelj ne propisuje starost navedenog dokumenta. Gospodarski subjekt ovim dokazom, kao ažuriranim popratnim dokumentom, dokazuje da su podaci koji su sadržani u dokumentu važeći, odnosno da odgovaraju činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u.

### Ekonomska i Financijska sposobnost

Javni naručitelj je u ovoj Dokumentaciji o nabavi odredio uvjete ekonomske i financijske sposobnosti kojima se osigurava da gospodarski subjekti imaju ekonomsku i financijsku sposobnost potrebnu za izvršenje ugovora o javnoj nabavi. Svi uvjeti Ekonomske i financijske sposobnosti su vezani uz predmet nabave i razmjerni predmetu nabave. U nastavku se navode uvjeti Ekonomske i financijske sposobnosti.

**3.3.2.1. *Informacije o godišnjim financijskim izvješćima Ponuditelja 1.***

Ponuditelj mora dokazati da je njegov ukupni prihod za prethodne dostupne financijske godine 2015. i 2016. najmanje u dvostrukom iznosu procijenjene vrijednosti ove nabave (bez PDV-a).

***Dokument kojim gospodarski subjekt dokazuje ispunjavanje kriterija za odabir gospodarskog subjekta iz točke 3.3.2.1. je:***

*Račun dobiti i gubitka ili BON-1 (ili jednakovrijedni dokument izdan od bankarskih ili drugih financijskih institucija), odnosno odgovarajući financijski izvještaj, ako je njihovo objavljivanje propisano u državi sjedišta gospodarskog subjekta.*

***3.3.2.2. Informacije o godišnjim financijskim izvješćima Ponuditelja 2.***

Ponuditelj mora dokazati da njegov glavni račun nije bio u blokadi niti jedan dan u prethodnih šest (6) mjeseci. U razdoblje koje obuhvaća prethodnih šest (6) mjeseci mora obvezno uključiti dan objave Obavijesti o nadmetanju i dokumentacije o nabavi u EOJN NN.

***Dokument kojim gospodarski subjekt dokazuje ispunjavanje kriterija za odabir gospodarskog subjekta iz točke 3.3.2.2. je:***

Dokument izdan od bankarskih ili drugih financijskih institucija kojim se dokazuje solventnost gospodarskog subjekta na primjer SOL – 2 ili BON - 2, ili drugi dokument.

NAPOMENA 1.: Ako gospodarski subjekt, koji dostavi ekonomski najpovoljniju ponudu, na temelju pisanog zahtjeva naručitelja u roku ne kraćem od 5 dana od dana primitka poziva, iz opravdanog razloga nije u mogućnosti dostaviti ažurirane popratne dokumente - dokumente i dokaze tražene u točkama 3.3.2.1., 3.3.2.2. i 3.3.2.3. koje javni naručitelj zahtijeva, ponuditelj može dostaviti i druge dokumente kojima može dokazati svoju ekonomsku ili financijsku sposobnost, a koje javni naručitelj smatra prikladnim ili koji dokazuju uvjete sposobnosti iz navedenih točaka dokumentacije o nabavi.

NAPOMENA 2. Naručitelj ne propisuje starost dokumenata kojim se dokazuje ekonomska i financijska sposobnost. Gospodarski subjekt dokazima ekonomske i financijske sposobnosti, kao ažuriranim popratnim dokumentima, dokazuje da su podaci koji su sadržani u dokumentima važeći, odnosno da odgovaraju činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u.

### Tehnička i stručna sposobnost

Javni naručitelj je odredio uvjete tehničke i stručne sposobnosti kojima se osigurava da gospodarski subjekt ima dovoljnu razinu iskustva. Svi uvjeti tehničke i stručne sposobnosti su vezani uz predmet nabave i razmjerni predmetu nabave. U nastavku se navode uvjeti Tehničke i stručne sposobnosti.

* + - 1. ***Popis glavnih isporuka, istih ili sličnih predmetu nabave izvršenih u godini u kojoj je započeo postupak javne nabave i tijekom pet godina koje prethode toj godini***

Ponuditelj mora dokazati da je u periodu od 2012. do dana predaje ponude uredno izvršio najmanje jedan, a najviše tri ugovora o pružanju usluga istih ili sličnih predmetu nabave koji zbrojeno čine ukupnu vrijednost svih ugovora od minimalno 2.000.000,00 kn bez PDV-a. Istim ili sličnim predmetom nabave smatrat će se usluge koje obuhvaćaju sljedeće komponente:

1. pružanje savjetodavnih usluga u području regulatorne reforme na razini države u segmentu podrške provedbi projekata pojednostavljenja administrativnih propisa/procedura kojima se regulira poslovno okruženje i/ili mjerenja administrativnog opterećenja gospodarstva primjenom Standard Cost Model metodologije; Izvršitelj mora dokazati da je po ovoj komponenti izvršio usluge minimalne ukupne zbrojene vrijednosti 1.800.000 kn bez PDV;
2. isporuka IT rješenja za upravljanje regulatornom reformom/podršku identifikaciji i pojednostavljenju administrativnih propisa/procedura kojima se regulira poslovno okruženje i/ili mjerenja administrativnog opterećenja gospodarstva primjenom Standard Cost Model metodologije, uključujući provedbu treninga korisnika te izradu priručnika. Izvršitelj mora dokazati da je po ovoj komponenti izvršio usluge minimalne ukupne zbrojene vrijednosti 200.000 kn bez PDV.

U popisu pruženih usluga treba biti jasno naznačena vrijednost usluga po traženim komponentama A. i B.

Radi lakšeg sastavljanja i ovjeravanja Popisa glavnih isporuka robe od strane gospodarskog subjekta, Naručitelj je kao sastavni dio dokumentacije o nabavi priložio primjer OBRASCA 15.

# Kriteriji za odabir ponude

Kriterij za odabir ponude je ekonomski najpovoljnija ponuda.

Naručitelj će primijeniti kriterij ekonomski najpovoljnije ponude.

Odabir najpovoljnije ponude izvršit će se uspoređivanjem iskazane cijene ponude i dodatnih kriterija odabira putem formule i tablica bodovanja.

Najpovoljnija ponuda je ona ponuda koja između valjanih ponuda, nakon bodovanja, ostvari najveći broj bodova. Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Popis kriterija i relativni značaj svakog pojedinog kriterija dan je u tablici niže:

|  |  |  |
| --- | --- | --- |
| **Kriterij** | **Maksimalni broj bodova po svakom kriteriju** | **Relativni ponder** |
| **Cijena ponude** | **20** | **20%** |
| **Metodologija i organizacija** | **40** | **40%** |
| **Specifično iskustvo stručnjaka** | **40** | **40%** |
| **Maksimalni broj bodova** | **100** | **100%** |

Metodologija ocjene ponuda koju će Naručitelj primijeniti je sljedeća:

* 1. **Cijena**

Ponuda po ovom kriteriju može ostvariti maksimalno 20 bodova.

Ocjenjivanje predmetnog kriterija provodi se prema sljedećoj formuli uz zaokruživanje rezultata na dvije decimale:

 Bp = Cmin/Cp x 20

gdje su:

 Bp - broj bodova po kriteriju *„Cijena“*

 Cmin - najniža cijena od svih ponuđenih

 Cp - cijena iz ponude koja se ocjenjuje

Ponudi s najnižom cijenom (Cmin) dodjeljuje se maksimalnih 20 bodova.

* 1. **Metodologija i organizacija**

Ponuda po ovom kriteriju može ostvariti maksimalno 40 bodova.

Naručitelj će u sklopu kriterija ekonomski najpovoljnije ponude evaluirati metodološki pristup organizaciji posla i izvršenja aktivnosti sukladno Opisu posla. Dobro razrađen pristup koji će omogućiti kvalitetnu provedbu aktivnosti u odnosu na Opis posla koji je predmet ugovora, predstavlja temelj za uspješno i pravovremeno izvršenu uslugu.

Naručitelj će kvalitetu razrade organizacije i metodologije vrednovati pomoću skale vrijednosti prikazane u Tablici 1. Kako bi naručitelj mogao vrednovati organizaciju i metodologiju, Izvršitelji u ponudi dostavljaju predloženu organizaciju i metodologiju slijedeći niže opisanu strukturu. Ista mora biti detaljno razrađena.

Izvršitelj je slobodan samostalno odrediti i rasporediti sadržaj dokumenta Metodologija i organizacija. Izvršitelj je obavezan u sklopu dokumenta Metodologija i organizacija razraditi sljedeće elemente koji će se bodovati:

* 1. **Metodologija rada**

Od Izvršitelja se očekuje detaljna razrada metodologije provedbe projekta kako bi dokazao visok stupanj razumijevanja Opisa posla i samog ugovora. Metodologija mora najmanje uključivati detaljno razumijevanje pozadine i konteksta reformskog projekta, analizu institucionalnog i upravnog okvira relevantnog za projekt, analizu dionika, dosadašnje relevantne projekte i inicijative u području regulatorne reforme u Hrvatskoj, razumijevanje izazova i problematike provedbe SCM projekata, davanje komentara od značaja za uspješno izvršenje aktivnosti, posebice one vezane za ciljeve i očekivane rezultate, kojima se ujedno pokazuje stupanj razumijevanja ugovora. Izvršitelj treba detaljno razraditi aktivnosti vezane uz usluge u upravljanju provedbom projekta, konkretno navesti rezultate i isporuke aktivnosti te opisati načine njihova postizanja.

Također, od Izvršitelja se očekuje da metodološki **individualno razradi** pristup provedbi svih navedenih komponenti projekta i opiše načine njihove međusobne interakcije i komplementarnosti, preduvjeta i pretpostavki za njihovo ostvarenje, a sve u svrhu ostvarenja cilja i svrhe projekta. Izvršitelj je dužan identificirati relevantne potencijalne projektne rizike te metode njihova ublažavanja. Od Izvršitelja se očekuje definiranje kanala komunikacije i izvještavanja Naručitelja o ključnim događajima koji zahtijevaju poduzimanje određenih akcija, a kako bi se pravovremeno osiguralo uspješno provođenje očekivanih rezultata projekta. Članovi tima Izvršitelja će kontinuirano biti prisutni na Projektu tijekom cijele provedbe Projekta i obavljat će sve svoje usluge u skladu s nacionalnim zakonima i propisima i obvezama ugovora te će savjetovati Naručitelja o mogućim mjerama za prevladavanje problema, a sve s težnjom ispunjavanja ciljeva Projekta.

Metodologija rada mora se bazirati na najboljoj međunarodnoj praksi u području predmeta provedbe projekta te, poželjno, na prijašnjim iskustvima dobre prakse Prijavitelja na istim ili sličnim projektima kako bi Naručitelj osigurao najviši profesionalni standard kvalitete pruženih usluga i ponuđenog IT rješenja.

**4.4. Organizacija rada i raspodjela stručnjaka**

Izvršitelj treba razraditi organizaciju rada i raspodjelu zaduženja članova projektnog tima pri čemu projektni tim Izvršitelja moraju činiti stručnjaci predloženi sukladno ovoj dokumentacije o nabavi. Predloženi stručnjaci radit će na izvršenju ugovora te je za svakoga od njih potrebno detaljno razraditi poslove koje će obavljati u okviru provedbe projektnih aktivnosti, odnosno rezultate koje je svaki od njih dužan ostvariti, a sukladno Opisu posla. Također, potrebno je opisati operativno-logističku podršku koju će Izvršitelj osigurati timu stručnjaka tijekom izvršenja ugovora. U slučaju ponude Zajednice Izvršitelja ili angažiranja podizvoditelja, Izvršitelj će detaljno obrazložiti ulogu svakog člana Zajednice i/ili podizvoditelja, podjelu odgovornosti, zadataka i zaduženja, načine međusobne interakcije.

**4.5. Plan rada**

Izvršitelj mora izraditi radni plan projekta u kojem je potrebno prema komponentama projekta definirati vremenski period provedbe aktivnosti. Izvršitelj mora uključiti u plan rada raspored predviđenih resursa/stručnjaka na pojedine projektne aktivnosti kako bi se aktivnosti provele u roku i ostvarili očekivani rezultati u zadanom vremenskom okviru trajanja provedbe projekta.

Radni plan mora uključivati detaljno razložene aktivnosti provedbe projekta, redoslijed njihova izvršenja, predviđene rezultate i isporuke i rokove njihove realizacije, vremenski period izvršenja svih aktivnosti, definirane odgovornosti predloženih članova tima radi utvrđivanja pravovremenog provođenja projektnih aktivnosti te resurse potrebne za realizaciju radnog plana. Radnim planom se također očekuje identifikacija najvažnijih točaka projekta, kao i s njima povezanih ključnih isporuka.

Bodovanje:

Primjenjuje se opisivanjem stupnja ispunjenja kriterija unaprijed utvrđenim opisnim ocjenama (slabo, zadovoljavajuće, dobro) kojima se pridružuju bodovi sukladno tablici niže.

Prilikom vrednovanja kvalitete razrade predložene Metodologije rada, Organizacije rada i raspodjele stručnjaka te Plana rada uzet će se u obzir sljedeći pod-kriteriji:

* Razumijevanje ciljeva usluge: mjera do koje metodologija i plan Izvršitelja pokazuju razumijevanje Opisa posla, projektnog konteksta te usklađenost i primjenjivost metodologije u kontekstu ostvarenja ciljeva predmeta nabave
* Poznavanje predmeta nabave: nudi li ponuda pravilne pristupe izvršenju usluge i metodologiju koja pridonosi ostvarenju uspjeha projekta
* Jasnoća: jesu li metodologijom predviđeni projektne aktivnosti, isporuke i rezultati te plan rada jasno, detaljno i koncizno izloženi, slijede li kronološki i strateški jasnu logičku liniju, jesu li opisane komplementarnosti i međusobna povezanost, jesu li identificirane kritične točke projekta
* Učinkovitost i korištenje stručnjaka: je li raspodjela stručnjaka prikladno izvršena u odnosu na njihove kvalifikacije i predviđene potrebe posla, je li predloženi broj sati stručnjaka dovoljan za ostvarenje ciljeva i rezultata
* Fleksibilnost i prilagodljivost: jesu li metodologija i plan rada fleksibilni i jednostavni za prilagodbu promjenama do kojih može doći tijekom provedbe projekta; jesu li jasno definirani projektni rizici, metode njihova ublažavanja i strategija upravljanja nepredviđenim okolnostima
* Pravovremenost rezultata: osigurava li predloženi raspored aktivnosti tražene rezultate pravovremeno.

Osnovom gore navedenih podkriterija koji se uzimaju u obzir kod vrednovanja kvalitete razrade predloženog plana rada po pojedinačnom kriteriju utvrđuje se što će se smatrati slabim, zadovoljavajućim ili dobrim:

***Tablica 1***

|  |  |  |  |
| --- | --- | --- | --- |
| KRITERIJ | Ocjena | Bodovi | Maksimalan broj bodova |
| METODOLOGIJA RADA | **Slabo** – Nerazumijevanje Opisa posla. Nije adekvatno razrađena metodologija provedbe projektnih aktivnosti. Metodologija ne uključuje sve aktivnosti predviđene Opisom posla, nisu navedene predviđene isporuke i rezultati te ostvarenje projektnih rezultata nije izvjesno. Metodologija ne uključuje detaljno razumijevanje pozadine i konteksta projekta, analizu institucionalnog i upravnog okvira relevantnog za projekt, analizu dionika, dosadašnje relevantne projekte i inicijative u području SCM-a. Izvršitelj nije pokazao razumijevanje izazova i problematike provedbe SCM projekata, propustio je dati značajne komentare važne za uspješno izvršenje aktivnosti, posebice one vezane za ciljeve i očekivane rezultate. Nije **individualno razradio ili je neadekvatno razradio** pristup provedbi svih navedenih komponenti projekta (vidjeti Opis posla), nije opisao ili je nepotpuno opisao načine njihove međusobne interakcije i komplementarnosti, preduvjeta i pretpostavki za njihovo ostvarenje. Izvršitelj nije identificirao relevantne potencijalne projektne rizike te metode njihova ublažavanja. Kanali komunikacije i izvještavanja Naručitelja o ključnim događajima tijekom provedbe projekta nisu razrađeni ili su razrađeni na nezadovoljavajućoj razini.  | 5 | 25 |
| **Zadovoljavajuće** – Razumijevanje Opisa posla je na zadovoljavajućoj razini. Razrađene su sve aktivnosti predviđene Opisom posla sa zadovoljavajućom razinom detaljnosti. Ostvarenje rezultata je izvjesno. Metodologija reflektira na zadovoljavajućoj razini razumijevanje pozadine i konteksta projekta, analizu institucionalnog i upravnog okvira relevantnog za projekt, analizu dionika, dosadašnje relevantne projekte i inicijative u području SCM-a. Izvršitelj je pokazao zadovoljavajućoj razinu razumijevanja izazova i problematike provedbe SCM projekata, a kvaliteta komentara relevantnih za uspješno izvršenje aktivnosti također je na zadovoljavajućoj razini. Pristup provedbi navedenih komponenti projekta (vidjeti Opis posla), razrađen je zadovoljavajuće, kao i načini njihove međusobne interakcije i komplementarnosti, preduvjeti i pretpostavke za njihovo ostvarenje. Izvršitelj je u zadovoljavajućoj mjeri identificirao relevantne potencijalne projektne rizike te metode njihova ublažavanja. Kanali komunikacije i izvještavanja Naručitelja o ključnim događajima tijekom provedbe projekta definirani su na zadovoljavajućoj razini.  | 15 |
| **Dobro** – Razumijevanje Opisa posla je u potpunosti dokazano. Metodologija pokazuje detaljno razumijevanje pozadine i konteksta projekta, analizu institucionalnog i upravnog okvira relevantnog za projekt, analizu dionika, dosadašnje relevantne projekte i inicijative u području SCM-a. Izvršitelj pokazuje dubinsko razumijevanje izazova i problematike provedbe SCM projekata. Dani su svi komentari relevantni za uspješno izvršenje aktivnosti, posebice oni vezani za ciljeve i očekivane rezultate. Individualno je detaljno razrađen pristup provedbi svih navedenih komponenti projekta, detaljno su opisani načini njihove međusobne interakcije i komplementarnosti, preduvjeta i pretpostavki za njihovo ostvarenje. Izvršitelj je precizno i detaljno identificirao relevantne potencijalne projektne rizike te metode njihova ublažavanja. Razrađene su sve aktivnosti predviđene Opisom posla, s visokom razinom detaljnosti. Ostvarenje rezultata projekta je jasno razrađeno te u skladu s rokom za ostvarenje. Kanali komunikacije i izvještavanja Naručitelja o ključnim događajima tijekom provedbe projekta detaljno su specificirani i precizno razrađeni, sve uloge dionika koncizno opisane.  | 25 |
| ORGANIZACIJA RADA I RASPODJELA STRUČNJAKA | **Slabo** –Organizacija rada projektnog tima je nejasna i neprilagođena dinamici provedbe projektnih aktivnosti. Zaduženja predloženih stručnjaka i njihove uloge u projektnom timu nisu sukladni traženim kvalifikacijama stručnjaka iz ove Dokumentacije o nabavi. Poslovi svakog stručnjaka i očekivani rezultati rada nisu adekvatno razrađeni te nije osigurana učinkovitost korištenja stručnjaka. Nije adekvatno razrađena logistička podrška timu stručnjaka Izvršitelja tijekom izvršenja ugovora. Nije adekvatno razrađena uloga svakog člana Zajednice, nisu adekvatno definirane podjele odgovornosti, zadataka i zaduženja, načini međusobne interakcije. | 1 | 10 |
| **Zadovoljavajuće** – Organizacija rada projektnog tima je na zadovoljavajućoj razini te je usklađena s dinamikom provedbe projektnih aktivnosti. Zaduženja predloženih stručnjaka i njihove uloge u projektnom timu sukladni su traženim kvalifikacijama stručnjaka iz ove Dokumentacije o nabavi. Poslovi svakog stručnjaka i očekivani rezultati rada zadovoljavajuće su razrađeni uz osiguravanje zadovoljavajuće razine učinkovitosti korištenja stručnjaka. Predviđena je logistička podrška timu stručnjaka Izvršitelja tijekom izvršenja ugovora. Uloge razrađena svakog člana Zajednice (ako je primjenjivo), odgovornosti, podjela zadataka i zaduženja, načini međusobne interakcije razrađeni su na zadovoljavajućoj razini. | 5 |
| **Dobro** – Organizacija rada projektnog tima je detaljno razrađena te je u potpunosti usklađena s dinamikom provedbe projektnih aktivnosti. Zaduženja predloženih stručnjaka i njihove uloge u projektnom timu sukladni su traženim kvalifikacijama stručnjaka iz ove Dokumentacije o nabavi. Poslovi svakog stručnjaka i očekivani rezultati rada su detaljno razrađeni uz jasno razgraničavanje zaduženja pojedinog stručnjaka i ne preklapanja poslova. Osigurana je visoka razina učinkovitosti korištenja stručnjaka uz predočeni vremenski plan i predviđeni intenzitet rada kroz cijelo vrijeme trajanja projekta, a sukladno predviđenim projektnim aktivnostima. Predviđena je logistička podrška timu stručnjaka Izvršitelja tijekom izvršenja ugovora uz detaljno razrađene metode i mjere koje će biti poduzete kako bi se timu stručnjaka Izvršitelja osigurala adekvatna podrška u provedbi projekta te praćenje rada svakog pojedinog stručnjaka. Predviđene su aktivnosti jačanja kapaciteta Naručitelja. Opisane su mjere koje se namjeravaju poduzeti prilikom osiguravanje zamjene za svakog stručnjaka. Uloga svakog člana Zajednice u potpunosti je razrađena, definirane podjele odgovornosti, zadataka i zaduženja izvršene su logično i u skladu s kompetencijama članova Zajednice, načini međusobne interakcije jasno su opisani i predloženi na način da se osigura postizanje zacrtanih ciljeva i rezultata projekta. | 10 |
| PLAN RADA | **Slabo** – Planom rada nisu detaljno razložene aktivnosti provedbe projekta, redoslijed njihova izvršenja, predviđeni rezultati, isporuke i rokovi njihove realizacije, vremenski period izvršenja svih aktivnosti, definirane odgovornosti predloženih članova tima radi utvrđivanja pravovremenog provođenja projektnih aktivnosti te resursi potrebni za realizaciju radnog plana. Predviđeni resursi/stručnjaci i njihova odgovornost nisu zadovoljavajuće raspoređeni prema aktivnostima. Radnim planom nisu identificirane najvažnije točke projekta, kao i s njima povezanih ključne isporuke. Nisu predviđeni adekvatni dokazi za praćenje pravovremenog provođenja projektnih aktivnosti. | 1 | 5 |
| **Zadovoljavajuće** – Plan rada zadovoljavajuće pokriva sve aktivnosti iz Opisa posla, redoslijed njihova izvršenja, predviđene rezultate, isporuke i rokovi njihove realizacije, vremenski period izvršenja svih aktivnosti, definirane odgovornosti predloženih članova tima radi utvrđivanja pravovremenog provođenja projektnih aktivnosti te resursi potrebni za realizaciju radnog plana. Plan, vremenski period i rok izvršenja svih aktivnosti je razumljiv, predviđa pravovremeno ostvarenje rezultata projekta i u skladu s Opisom posla. Predviđeni resursi/stručnjaci i njihova odgovornost su zadovoljavajuće raspoređeni prema aktivnostima. Predviđeni su adekvatni dokazi za praćenje pravovremenog provođenja projektnih aktivnosti. | 3 |
| **Dobro** – Plan rada kvalitetno i detaljno je razrađen, redoslijed njihova izvršenja jasno i logično definiran, predviđeni aktivnosti, rezultati i isporuke jasni su, konkretni, mjerljivi i vremenski definirani kao i rokovi njihove realizacije, definirane odgovornosti predloženih članova tima u skladu s kompetencijama tima i proporcionalni zacrtanim rezultatima, resursi potrebni za realizaciju radnog plana kvalitetno su isplanirani, dan je cjelovit pregled dinamike provedbe projekta. Plan rada je razložen na logičke cjeline provedbe projekta te je jasna distinkcija između pojedinih aktivnosti. Predloženi plan je fleksibilan te je jasno opisano na koji način je moguća njegova prilagodba u slučaju potrebe. Vremenski period i rok izvršenja svih aktivnosti su detaljno razloženi i grafički prikazani te su u skladu s Opisom posla. Predviđeni resursi/stručnjaci i njihova odgovornost su raspoređeni prema aktivnostima. Predviđeni su jasni dokazi za praćenje pravovremenog provođenja projektnih aktivnosti. | 5 |
|  | **Ukupno** | **40** |

* 1. **Specifično iskustvo predloženih stručnjaka**

Ponuda po ovom kriteriju može ostvariti maksimalno 40 bodova.

Predmet nabave je usluga iznimne stručne metodološke prirode te profesionalno iskustvo članova predloženog tima ima presudan utjecaj na kvalitetu usluge koja će se pružiti te sukladno tome isto određuje ekonomsku vrijednost ponude.

Stručnjaci koji će bodovati unutar ovog kriterija moraju ispuniti sljedeće zahtjeve:

* visoka stručna sprema, odnosno završen i diplomski sveučilišni studij ili specijalistički diplomski stručni studij;
* opće profesionalno iskustvo od najmanje 8 godina
* aktivno znanje hrvatskog jezika; u suprotnom, ponuditelj mora osigurati na vlastiti trošak i odgovornost osobu s aktivnim znanjem hrvatskog jezika koja će za cijelo vrijeme trajanja ugovora biti na raspolaganju i na taj način omogućiti nesmetanu komunikaciju između Naručitelja i odabranog Ponuditelja, odnosno njegovog stručnog kadra.

**Bodovanje će se provesti prema sljedećim kriterijima:**

1. **Ključni stručnjak 1 - Stručnjak za regulatornu reformu - Voditelj projekta**
* Broj projekata pružanja savjetodavnih usluga u području regulatorne reforme na razini države glede podrške provedbi projekata identifikacije i pojednostavljenja administrativnih procedura i propisa kojima se regulira poslovno okruženje i/ili mjerenja administrativnog opterećenja gospodarstva, a na kojima je stručnjak radio kao Voditelj projekta/tima.
* Broj projekata pružanja savjetodavnih usluga u području mjerenja i izračuna administrativnog opterećenja primjenom SCM metode na kojima je stručnjak radio kao Voditelj projekta/tima.
* Broj projekata pružanja savjetodavnih usluga u području regulatorne reforme neke države u vidu podrške provedbi projekata identifikacije i pojednostavljenja administrativnih procedura i propisa kojima se regulira poslovno okruženje i/ili mjerenja administrativnog opterećenja gospodarstva i/ili provedbe projekata procjene učinka propisa i/ili administrativnih procedura na poslovno okruženje, a na kojima je stručnjak radio.
* Posjedovanje certifikata u području regulatorne reforme ili PUP-a (Procjena učinka propisa; eng. Regulatory Impact Assessment/RIA) ili SCM-a ili jednakovrijedno
1. **Ključni stručnjak 2 - Stručnjak za regulatornu reformu - Član tima na projektu**
* Broj projekata pružanja savjetodavnih usluga u području regulatorne reforme glede podrške provedbi projekata identifikacije i pojednostavljenja administrativnih procedura i propisa kojima se regulira poslovno okruženje i/ili mjerenja administrativnog opterećenja gospodarstva i/ili provedbe projekata procjene učinka propisa i/ili administrativnih procedura na poslovno okruženje, a na kojima je stručnjak radio.
* Broj projekata pružanja savjetodavnih usluga u području regulatorne reforme neke države u vidu provedbe projekata identifikacije, mjerenja administrativnog opterećenja gospodarstva i davanja preporuka za smanjivanje administrativnog opterećenja primjenom SCM metode na kojima je stručnjak radio.
1. **Ključni stručnjak 3 - Stručnjak za IT rješenja - Član tima na projektu**

Broj projekata dizajniranja i programiranja IT rješenja u području regulatorne reforme neke države na kojima je stručnjak radio.

Navedeni kriteriji apsolutno će se vrednovati pomoću skale vrijednosti prikazane u tablici niže.

Kako bi Izvršitelji mogli ostvariti bodove, te kako bi Naručitelj mogao bodovati/dodjeljivati bodove ponudama, Izvršitelji su obvezni u svojim ponudama navesti po jednog stručnjaka za svaku od potrebnih pozicija:

1. Ključni stručnjak 1 - **Stručnjak za regulatornu reformu - Voditelj projekta**
2. Ključni stručnjak 2 - **Stručnjak za regulatornu reformu - Član tima na projektu**
3. Ključni stručnjak 3 - **Stručnjak za IT rješenja - Član tima na projektu**

|  |
| --- |
| Specifično iskustvo stručnjaka |
| Ključni stručnjak 1 - Stručnjak za regulatornu reformu - Voditelj projekta |
| Kriterij | Predmet bodovanja | Broj bodova |
| Broj projekata pružanja savjetodavnih usluga u području regulatorne reforme na razini države glede podrške provedbi projekata identifikacije i pojednostavljenja administrativnih procedura i propisa kojima se regulira poslovno okruženje i/ili mjerenja administrativnog opterećenja gospodarstva, a na kojima je stručnjak radio kao Voditelj projekta/tima.  | 1 projekt | 3 |
| 2 i više projekata | 6 |
| Broj projekata pružanja savjetodavnih usluga u području mjerenja i izračuna administrativnog opterećenja primjenom SCM metode na kojima je stručnjak radio kao Voditelj projekta/tima.  | 1 projekt | 4 |
| 2 i više projekata | 8 |
| Broj projekata pružanja savjetodavnih usluga u području regulatorne reforme neke države u vidu podrške provedbi projekata identifikacije i pojednostavljenja administrativnih procedura i propisa kojima se regulira poslovno okruženje i/ili mjerenja administrativnog opterećenja gospodarstva i/ili provedbe projekata procjene učinka propisa i/ili administrativnih procedura na poslovno okruženje, a na kojima je stručnjak radio. | 1-3 projekta | 1 |
| 4-5 projekata | 3 |
| 6 i više projekta | 5 |
| Certifikat u području regulatorne reforme ili PUP-a (Procjena učinka propisa; eng. Regulatory Impact Assessment/RIA) ili SCM-a ili jednakovrijedno | Ne posjeduje | 0 |
| Posjeduje | 1 |
| Maksimalan broj bodova za ključnog stručnjaka 1 | 20  |
| Ključni stručnjak 2 - Stručnjak za regulatornu reformu - Član tima na projektu |
| Kriterij | Predmet bodovanja | Broj bodova |
| Broj projekata pružanja savjetodavnih usluga u području regulatorne reforme glede podrške provedbi projekata identifikacije i pojednostavljenja administrativnih procedura i propisa kojima se regulira poslovno okruženje i/ili mjerenja administrativnog opterećenja gospodarstva i/ili provedbe projekata procjene učinka propisa i/ili administrativnih procedura na poslovno okruženje, a na kojima je stručnjak radio.  | 1 projekt | 1 |
| 2 projekta | 2 |
| 3 i više projekata | 4 |
| Broj projekata pružanja savjetodavnih usluga u području regulatorne reforme neke države u vidu provedbe projekata identifikacije, mjerenja administrativnog opterećenja gospodarstva i davanja preporuka za smanjivanje administrativnog opterećenja primjenom SCM metode na kojima je stručnjak radio. | 1 projekt | 5 |
| 2 i više projekata | 8 |
| Maksimalan broj bodova za ključnog stručnjaka 2 | 12  |
| Ključni stručnjak 3 - Stručnjak za IT rješenja - Član tima na projektu |
| Kriterij | Predmet bodovanja | Broj bodova |
| Broj projekata dizajniranja i programiranja IT rješenja u području regulatorne reforme neke države na kojima je stručnjak radio.  | 1 projekt | 4 |
| 2 projekta | 6 |
| 3 i više projekata | 8 |
| Maksimalan broj bodova za ključnog stručnjaka 3 | 8  |
| Ukupno maksimalno bodova za kriterij Specifično iskustvo stručnjaka | 40 |

Napomena: Nije dozvoljeno za istog predloženog stručnjaka navoditi iste projekte za različite kriterije koji se boduju.

U svrhu evaluacije kriterija iz ove točke Izvršitelji moraju dostaviti popis i životopise predloženih stručnjaka s jasno naznačenim iskustvom te kontaktima za provjeru navedenog iskustva koje se boduje, uz koje po potrebi mogu priložiti i dodatnu dokumentaciju, u kojima moraju biti jasno istaknuti podaci vezani uz traženo iskustvo.

Jedna fizička osoba ne može obavljati više od jedne funkcije na projektu.

**TEHNIČKA SPECIFIKACIJA**

**Opseg usluge**

* 1. **Općenito**

Ministarstvo gospodarstva, poduzetništva i obrta započinje sustavnu regulatornu reformu. Cilj je unapređenje poslovne klime kroz administrativno rasterećenje poslovnog sektora i uklanjanje prepreka slobodi tržišne konkurencije. Poduzetnička inicijativa će se potaknuti kroz jednostavnije, jeftinije i slobodnije uvjete poslovanja. Stvara se partnerski odnos s privatnim sektorom kako bi se otvarale prilike za gospodarski rast temeljen na rasterećenju i otvaranju tržišnih prilika.

Standard Cost Model (SCM) metodologija poseban je alat u okviru sustava procjene učinaka propisa za mjerenje administrativnog troška i prepreka pristupu tržištu koji poslovni sektor ima zbog regulacije i birokracije. SCM se koristi u gotovo svim državama članicama EU-a i OECD-a.

Primjena SCM metodologije može potaknuti rast gospodarstva, slijedom mjera za smanjenje administrativnog opterećenja poslovnog sektora i poticanje tržišne konkurencije. Svakim iznosom administrativnog rasterećenja otvara se prostor za povećanje vremena i novca koje poslovni sektor može uložiti u poslovne aktivnosti na tržištu što dovodi do povećanja produktivnosti, efikasnosti, višeg povrata investiranog kapitala i profitabilnosti. Time se povećava sloboda poslovanja na unutarnjem tržištu EU i otvaraju prilike za investicije, inovacije i nova zapošljavanja.

Smanjenje administrativnog opterećenja gospodarstva može poboljšati hrvatske pozicije u okviru sljedećih svjetskih izvješća i metodologija mjerenja konkurentnosti gospodarstva: [Ekonomska sloboda svijeta](http://www.freetheworld.com/release.html) (Fraser Institute), [Indeks ekonomske slobode](http://www.heritage.org/index/) (Heritage Foundation), [Doing Business](http://www.doingbusiness.org/~/media/GIAWB/Doing%20Business/Documents/Annual-Reports/English/DB16-Full-Report.pdf) (Svjetska banka), [Product Market Regulation](http://www.oecd.org/economy/growth/indicatorsofproductmarketregulationhomepage.htm) (OECD), [Svjetsko izvješće o konkurentnosti](http://reports.weforum.org/global-competitiveness-report-2015-2016/) (Svjetski gospodarski forum) i dr.

Opći cilj projekta: doprinijeti jačanju konkuretnosti hrvatskog gospodarstva unaprjeđenjem regulatornog okvira za poslovanje poduzetnika.

Svrha projekta:

1. izmjeriti administrativno opterećenje gospodarstva u odabranim regulatornim područjima te kreirati skup preporuka za njegovo smanjenje
2. dizajnirati, kreirati i implementirati IT rješenje za podršku mjerenju i smanjenju administrativnog opterećenja.
	1. **Detaljan opis obveza Izvršitelja**
		1. **Pružanje savjetodavne podrške pri mjerenju administrativnog opterećenja u odabiranim zakonodavnim područjima te davanje preporuka za administrativno rasterećenje gospodarstva**

Izvršitelj će Naručitelju pružiti punu savjetodavnu podršku pri identifikaciji i mjerenju administrativnog opterećenja u odabiranim zakonodavnim područjima te dati preporuke za njegove smanjenje. Aktivnosti i isporuke u sklopu predviđenih usluga pružanja savjetodavne podrške uključuju sljedeće aktivnosti i rokove isporuke:

* identifikacija i obrada administrativnih obveza u odabranim regulatornim područjima (do 30.9.2017.)
* prikupljanje podataka za izračun administrativnog opterećenja SCM metodologijom (do 30.11.2017.)
* provođenje mjerenja na temelju prikupljenih podataka i izračun administrativnog opterećenja (do 31.1.2018.)
* utvrđivanje prijedloga mjera za smanjenje administrativnog opterećenja u mjerenim područjima i podrška kod pripreme akcijskog plana s konkretnim mjerama (31.3.2018.)
* izrada završnog izvješća u word formatu (do 30.6.2018.)
* prezentiranje projektnih rezultata Naručitelju u obliku power point prezentacije (do 31.7.2018.)
* završna evaluacija projekta (do 15.8.2018.)

Identifikacija i mjerenje administrativnog opterećenja te davanje preporuka za njegove smanjenje provest će se u sljedećim indikativnim regulatornim područjima (za koja je zagradama naveden i indikativni broj zakonskih akata):

|  |  |
| --- | --- |
| **Regulatorna područja** | **Nadležno tijelo** |
| [Sektorska regulativa za tržište usluga](http://psc.hgk.hr/usluge-u-rh/uvjeti-za-obavljanje-djelatnosti/) (cca 20) – 1. Usluge u prometu i infrastrukturi: promet (sve vrste i sektori), autotaksi, najam vozila s vozačem i predugovoreni prijevoz putnika, tehnički pregledi vozila, infrastruktura
2. Usluge u zaštiti okoliša i energetika: gospodarenje otpadom, zaštita okoliša, energetika (sve vrste i sektori), obnovljivi izvori energije
3. Usluge profesija: arhitekti, inženjeri, ljekarne, atesti, privatna zaštita, privatno zdravstvo
4. Usluge u komunikacijama (telekomunikacije, pošta)
5. Usluge u financijskom sektoru (bankarstvo, osiguranja, leasing i dr.)
 | Niz resora |
| Sve [procedure i obveze iz područja svih poreznih propisa (opći porezni zakon, PDV, dohodak, dobit, trošarine i dr.), carine, računovodstva, revizije](http://www.zakon.hr/search.htm?k=12) (cca 12) | Ministarstvo financija |
| Stečaj i predstečaj, likvidacija, zatvaranje poduzeća; statusne promjene u poduzećima, spajanje i preuzimanje (2-3) | Ministarstvo pravosuđa |
| Statistika (obveze statističkog izvješćivanja) | Državni zavod za statistiku, drugi resori? |
| Vlasnički odnosi i ovrhe (2) | Ministarstvo pravosuđa |
| Prijenos poslovanja (1) | Ministarstvo pravosuđa |
| Zemljišne knjige i katastar (2) | Ministarstvo pravosuđa; Ministarstvo graditeljstva i prostornog uređenja |
| [Hrana, dodaci prehrani piće i lijekovi](http://www.zakon.hr/search.htm?k=24)-farmacija te ostali propisi u [zdravstvu](http://www.zakon.hr/search.htm?k=17) i [poljoprivredi](http://www.zakon.hr/search.htm?k=19) koji utječu na gospodarstvo (4) | Ministarstvo zdravstva; Ministarstvo poljoprivrede |
| [Graditeljstvo, prostorno uređenje](http://www.zakon.hr/search.htm?k=18) i nekretnine (4) | Ministarstvo graditeljstva i prostornoga uređenja |
| Koncesije (1) | Ministarstvo financija |
| [Zaštita od požara](http://www.zakon.hr/z/349/Zakon-o-za%C5%A1titi-od-po%C5%BEara) (1) | Ministarstvo unutarnjih poslova |
| [Stranci](http://www.zakon.hr/z/142/Zakon-o-strancima) (1) | Ministarstvo unutarnjih poslova |

Svako od regulatornih područja sadrži određeni broj zakonskih akata te dodatno još i pripadajuće podzakonske akte koji su predmet SCM mjerenja.

**U odnosu na sva inicijalno navedna regulatorna područja, s ponuditeljem će se dogovoriti potrebna podrška za SCM mjerenje minimalno 40 od navedenih zakonodavnih akata.**

Unutar tog okvira će se s naručiteljem tijekom cijelog projekta utvrditi dinamika provedbe procesa SCM mjerenja. Dinamika ovisi o razini operativne sposobnosti nadležnih tijela državne uprave za samostalnu provedbu cijelog procesa mjerenja te će se prema opsegu potreba ovih tijela i usmjeravati konzultantska podrška. Tehnička podrška naručitelja je stoga bitna prije svega u mjeri kako bi se osigurao uspješan završetak SCM mjerenja u odabranih 40 do 45 zakonskih područja, zajedno s pripadajućim podzakonskim aktima.

**Napomena:** od Izvršitelja se očekuje da u sekciji Metodologija detaljno navede i opiše pristup pripremi i provedbi projekta u svakoj fazi, objasni načine izvršenja navedenih aktivnosti i eventualne prijedloge dodatnih aktivnosti, očekivane isporuke i rezultate, detaljni vremenski plan provedbe projekta, zajedno s rokovima i predviđenim isporukama po fazama, projektne rizike i načine njihova ublažavanja, kao i druge potencijalne metodološke alate/pristupe koji će doprinijeti uspješnoj provedbi projekta.

* + 1. **Razvoj IT rješenja za mjerenje administrativnog opterećenja primjenom SCM metodologije**
			1. Mapiranje poslovnih procesa te izrada internih procedura za upravljanje IT rješenjem za mjerenje i izračun administrativnog opterećenja (do 31.9.2017.)

Izvršitelj će u okviru ove aktivnosti identificirati ključne potrebe korisnika IT rješenja za mjerenje i izračun administrativnog opterećenja primjenom SCM metodologije i načine na koje im može pružiti podršku te detaljno mapirati poslovne procese povezane s identifikacijom, mjerenjem i izračunom administrativnog opterećenja. Ishod ove aktivnosti bit će najmanje:

* detaljno mapirani poslovni procesi
* identificirani parametri SCM izračuna administrativnog opterećenja, sukladno SCM priručniku i već standardiziranom formatu SCM tablice.
	+ - 1. Dizajn, izrada i uspostava IT rješenja za mjerenje izračun administrativnog opterećenja (do 31.1.2018.)

Nastavno aktivnosti 1.2.1., predviđa se izrada specijaliziranog IT rješenja za podršku pri utvrđivanju i mjerenu administrativnog opterećenja primjenom SCM metodologije. IT rješenje poslužit će optimizaciji postojećih poslovnih procesa, prikupljanju, skladištenja i obradi podataka te jačanju koordinacije reformskih timova.

IT rješenje mora biti izrađeno kao web rješenje pristupačno svim korisnicima kroz aktualne web preglednike. Korisničko sučelje rješenja mora biti dostupno i jednostavno za korištenje svim profilima korisnika te izvedeno u skladu s dobrim industrijskim praksama.

Navedeno IT rješenje imat će najmanje sljedeće funkcionalnosti:

* Moderno web sučelje izrađeno po RWD (Responsive Web Design) principima radi što bolje kompatibilnosti sa mobilnim i tablet uređajima, sučelje se mora pridržavati Web Content Accessibility Guidelines (WCAG 2.0) ili jednakovrijednih smjernica
* Podrška za različite korisničke uloge i jednostavno upravljanje korisnicima od strane netehničke osobe
* registracija javnih korisnika
* unos podataka o propisima i procedurama od strane unutarnjih korisnika, mogućnost dodavanja (upload) vanjskih dokumenata
* mogućnost komentiranja sadržaja (u skladu s dodijeljenom korisničkom ulogom)
* mogućnost evaluacije sadržaja (u skladu s dodijeljenom korisničkom ulogom)
* pregled, uređivanje i upravljanje svim sadržajima i komentarima (za administratorsku ulogu)
* mogućnost automatskog izračuna identificiranih administrativnih troškova i opterećenja temeljem unesenih podataka
* mogućnost prikaza administrativnih troškova na razini grupa propisa i procedura (kumulativno)
* mogućnost postavljanja svih relevantnih izračunskih parametara
* mogućnost simulacije administrativnih ušteda sa grafičkim prikazom
* mogućnost povezivanja (linkanja) sa vanjskim bazama propisa i procedura
* mogućnost upravljanja javne vidljivosti pojedinih propisa i procedura te povezanih informacija o administrativnim troškovima te aktivnostima i rezultatima
* funkcije pripreme izveštaja

Napominjemo da se od Izvršitelja očekuje da u sekciji Metodologija detaljno navede i opiše metodološki pristup dizajnu softvera te detaljno raspišu pojedine funkcionalnosti, načine njihova integriranja s aktivnostima pod točkom 1.2.1. i 1.2.3., te metode softverske integracije SCM metodologije u svrhu postizanja ciljeva projekata opisanih pod točkom 1.2.1. Od Izvršitelja se također očekuje detaljni vremenski plan provedbe aktivnosti, zajedno s rokovima i predviđenim isporukama po fazama, projektne rizike i načine njihova ublažavanja, kao i druge potencijalne metodološke alate/pristupe koji će doprinijeti uspješnoj provedbi projekta.

Po izradi softvera, Izvršitelj će prenijeti sve podatke SCM mjerenja iz tablica u excel formatu u SCM softversko rješenje. Podaci se odnose i na tablice za 8 izmjerenih područja zaključno sa krajem 2016.

* + - 1. Trening korisnika te izrada korisničkog priručnika (do 31.2.2018.).

Izvršitelj će u okviru ove aktivnosti održati trening korisnika Naručitelja u minimalnom trajanju dva radna dana. Svrha treninga je korisnike u potpunosti osposobiti za korištenje aplikacije.

Napominjemo da se od Izvršitelja očekuje da u sekciji Metodologija detaljno navede i opiše metodološki pristup održavanju treninga, uključujući program i raspored treninga, vremenski plan, ishode učenja.

Izvršitelj će u okviru ove aktivosti izraditi korisnički priručnik namijenjen svim potencijalnim korisnicima aplikacije koji će opisivati sve korake i procedure povezane s korištenjem aplikacije, upute za korištenje aplikacije.

* 1. **Ograničenja u ovlastima Izvršitelja**

Izvršitelj ne smije javnosti komunicirati informacije koje su dio internih procesa i komunikacija samog projekta.

* 1. **Zadaci Izvršitelja**

Savjetnici za provedbu oba ishoda iz točke 1.2. dužni su:

* Pružiti svu potrebnu tehničku podršku za provedbu cjelokupnog postupka SCM mjerenja u minimalno 40 zakonodavnih područja (točka 1.2.1.) sukladno SCM priručniku objavljenom na mrežnim stranicama Ministarstva gospodarstva.
* Razviti IT rješenje za mjerenje administrativnog opterećenja sukladno SCM metodologiji (točka 1.2.2.), osigurati prijenos svih podataka SCM mjerenja iz tablica u excel formatu u SCM softversko rješenje (u roku od mjesec dana kada od trenutka razvoja istog) te osigurati trening za primjenu SCM softvera slijedom izrađenog korisničkog priručnika
	1. **Trajanje Ugovora**

Rok za pružanje usluga počinje teći na dan potpisa Ugovora o nabavi usluga. Očekivani datum početka pružanja usluga je 1.9.2017. Očekivani rok završetka izvršenja usluga je 1.9.2018.

Količina aktivnosti Izvršitelja varirat će tijekom trajanja ugovora u skladu s praktičnim potrebama i izazovima potrebnim za ostvarenje ishoda iz točke 1.2.

* 1. **Ostali zahtjevi**

**Stručno osoblje**

Zahtijeva se da stručno osoblje Izvršitelja poznaje pravni i institucionalni okvir za gospodarsko poslovanje u Hrvatskoj i razumije proces Europskog semestra odnosno Nacionalni program reformi u okviru kojeg se provodi reforma za unapređenje poslovne klime. Poželjno je i domaće i međunarodno iskustvo u osmišljavanju i provedbi regulatornih reformi zbog prijenosa dobrih praksi slijedom započete reforme u Hrvatskoj.

* 1. **Izvještavanje**

Izvršitelj će elektroničkom poštom predati sljedeća izvješća:

| **Izvješće** | **Sadržaj** | **Vrijeme predaje** |
| --- | --- | --- |
| Mjesečna izvješća  | Kratak opis napretka i rizika (1-2 stranice) | Ne kasnije od 14 kalendarskih dana nakon završetka svakog mjeseca provedbe |
| Završno izvješće | Sveobuhvatno izvješće o ostvarenju očekivanih ishoda iz točke 1.2. | Nakon završetka svih aktivnosti kojima se dokazuje ostvarenje ishoda |